CELEX: 32009R1011
Language: bg
Date: 2009-10-26 00:00:00
Title: Регламент (ЕО) № 1011/2009 на Комисията от 26 октомври 2009 година за определяне на коефициентите на обезценяване, приложими за счетоводната 2010 година при закупуването на селскостопански продукти при интервенция

27.10.2009   
            
            
               BG
            
            
               Официален вестник на Европейския съюз
            
            
               L 280/42
            
         
      РЕГЛАМЕНТ (ЕО) № 1011/2009 НА КОМИСИЯТА
   
   от 26 октомври 2009 година
   за определяне на коефициентите на обезценяване, приложими за счетоводната 2010 година при закупуването на селскостопански продукти при интервенция
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (1), и по-специално член 3, параграф 3 от него,
   като има предвид, че:
   
               (1)
            
            
               В член 4, параграф 1, буква г) от Регламент (ЕО) № 884/2006 на Комисията от 21 юни 2006 г. за определяне на подробни правила за прилагането на Регламент (ЕО) № 1290/2005 на Съвета за финансирането от страна на Европейския фонд за гарантиране на земеделието (ЕФГЗ) на интервенционни мерки под формата на операции на публично съхранение и отчитане на операции на публично съхранение от разплащателните агенции на държавите-членки (2) в рамките на операции по публично съхранение се предвижда финансиране на обезценяването на съхраняваните продукти при публична интервенция.
            
         
               (2)
            
            
               В приложение VIII, точки 1, 2 и 3 от Регламент (ЕО) № 884/2006 се определят правилата за изчисляване на обезценяването. Процентът на обезценяване в момента на закупуване на селскостопанските продукти не надхвърля разликата между изкупната цена и предвидимата цена на продажба на съответния продукт. Този процент се определя за всеки продукт преди началото на счетоводната година. Освен това Комисията може да ограничи обезценяването в момента на изкупуване до част от този процент на обезценяване, като тази част не може да бъде по-малка от 70 % от общото обезценяване.
            
         
               (3)
            
            
               Поради това е препоръчително за някои продукти да се определят коефициентите, които трябва да се прилагат от интервенционните агенции през счетоводната 2010 година, за месечните стойности на изкупуване на тези продукти, за да могат въпросните агенции да определят сумите на обезценяването.
            
         
               (4)
            
            
               Мерките, предвидени в настоящия регламент, са в съответствие със становището на Комитета по селскостопанските фондове,
            
         ПРИЕ НАСТОЯЩИЯ РЕГЛАМЕНТ:
   Член 1
   За продуктите, посочени в приложението, които след изкупуване при публична интервенция се складират или се поемат от интервенционните агенции между 1 октомври 2009 г. и 30 септември 2010 г. интервенционните агенции прилагат спрямо стойностите на продуктите, закупени всеки месец, коефициентите на обезценяване, посочени в същото приложение.
   Член 2
   Размерът на разходите, които са изчислени, като е взето предвид обезценяването, посочено в член 1 от настоящия регламент, се съобщават на Комисията в рамките на декларациите, изготвени в съответствие с Регламент (ЕО) № 883/2006 на Комисията (3).
   Член 3
   Настоящият регламент влиза в сила в деня на публикуването му в Официален вестник на Европейския съюз.
   Той се прилага от 1 октомври 2009 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 26 октомври 2009 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 209, 11.8.2005 г., стр. 1.
   
      (2)  ОВ L 171, 23.6.2006 г., стр. 35.
   
      (3)  ОВ L 171, 23.6.2006 г., стр. 1.
   
      ПРИЛОЖЕНИЕ
      
         КОЕФИЦИЕНТИ НА ОБЕЗЦЕНЯВАНЕ, ПРИЛОЖИМИ КЪМ СТОЙНОСТИТЕ НА ИЗКУПУВАНИЯТА ВСЕКИ МЕСЕЦ
      
      
                  Продукти
               
               
                  Коефициенти
               
            
                  Мека хлебна пшеница
               
               
                  0,02
               
            
                  Ечемик
               
               
                  0,02
               
            
                  Сорго
               
               
                  0,02
               
            
                  Обезмаслено мляко на прах
               
               
                  0,10